CELEX: C2006/310/03
Language: et
Date: 2006-12-16 00:00:00
Title: Kohtuasi C-383/06: Eelotsusetaotlus, mille esitas Raad van State (Madalmaad) 18. septembril 2006  — Vereniging Nationaal Overlegorgaan Sociale Werkvoorziening versus Minister van Sociale Zaken en Werkgelegenheid

16.12.2006   
            
            
               ET
            
            
               Euroopa Liidu Teataja
            
            
               C 310/1
            
         Eelotsusetaotlus, mille esitas Raad van State (Madalmaad) 18. septembril 2006 — Vereniging Nationaal Overlegorgaan Sociale Werkvoorziening versus Minister van Sociale Zaken en Werkgelegenheid
   (Kohtuasi C-383/06)
   (2006/C 310/03)
   Kohtumenetluse keel: hollandi
   Eelotsusetaotluse esitanud kohus
   Raad van State (Madalmaad)
   Põhikohtuasja pooled
   
      Hageja: Vereniging Nationaal Overlegorgaan Sociale Werkvoorziening
   
      Kostja: Minister van Sociale Zaken en Werkgelegenheid
   Eelotsuse küsimused
   
               1.
            
            
               
                           a)
                        
                        
                           Kas liikmesriik või täpsemalt selle ametiasutus võib tuletada pädevuse vahetult — seega ilma siseriikliku õigusliku aluseta — ühenduse määrusest?
                        
                     
                           b)
                        
                        
                           Juhul kui vastus on jaatav, siis kas 19. detsembri 1988. aasta määruse (EMÜ) nr 4253/88, millega nähakse ette sätted määruse (EMÜ) nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (1), mida on muudetud nõukogu 20. juuli 1993. aasta määrusega (EMÜ) nr 2082/93 (edaspidi “kooskõlastamismäärus”), artikli 23 lõige 1 annab toetuse kindlaksmääramise osas õiguse nõuda tagasi ilma õigusliku aluseta välja makstud toetused, sest kooskõlastamismääruse artikkel 23 paneb liikmesriikidele sellise kohustuse juhul, kui tegemist on eeskirjade eiramise või hooletusega selle artikli 23 tähenduses?
                        
                     
         
               2.
            
            
               Juhul kui vastus on eitav, siis kas sellist siseriiklikku õigusnormi nagu Algemene wet bestuursrecht'i (üldine haldusseadus) artiklit 4:57, mille kohaselt võib ilma õigusliku aluseta makstud toetused ja laenud tagasi nõuda, tuleb tõlgendada kooskõlas ühenduse määrusega vastavalt EÜ artiklile 10 koostoimes EÜ artikliga 249?
            
         
               3.
            
            
               Juhul kui vastus on jaatav, siis kas seda tõlgendust piiravad ühenduse õiguse üldpõhimõtted, eeskätt õiguskindluse ja õiguspärase ootuse kaitse põhimõtted?
            
         
               4.
            
            
               
                           a)
                        
                        
                           Juhul kui vastus kolmandale küsimusele on jaatav, siis tekib seoses selle piiranguga järgmine küsimus: kas siseriiklikud õiguskindluse ja õiguspärase ootuse kaitse põhimõtted saavad ulatuda kaugemale kui ühenduse õiguse põhimõtted, eeskätt õiguskindluse ja õiguspärase ootuse kaitse põhimõtted, millega tuleb arvestada kooskõlastamismääruse kohaldamisel?
                        
                     
                           b)
                        
                        
                           Kas ühenduse õiguse õiguskindluse ja õiguspärase ootuse kaitse põhimõtete kohaldamisel omab tähtsust asjaolu, et selle eest, et toetuse saaja ei täida ühenduse õiguse asjaomasest valdkonnast tulenevaid toetusega seotud kohustusi, on vastutav toetust andev liikmesriik ise?
                        
                     
         
      (1)  EÜT L 374, lk 1.